## Obvezatne upute broj LN I - redoslijed izbornih radnji i tijek rokova

### NN 99/2014 (13.8.2014.), Obvezatne upute broj LN I - redoslijed izbornih radnji i tijek rokova

DRŽAVNO IZBORNO POVJERENSTVO REPUBLIKE HRVATSKE

1964

Na temelju članka 48. Zakona o lokalnim izborima (»Narodne novine«, broj 144/12, dalje: Zakon), Državno izborno povjerenstvo Republike Hrvatske propisuje

OBVEZATNE UPUTE

BROJ LN I

REDOSLIJED IZBORNIH RADNJI I TIJEK ROKOVA

1. Odlukom Vlade Republike Hrvatske od 17. srpnja 2014. raspisani su prijevremeni izbori za općinskog načelnika i zamjenika općinskog načelnika Općine Preseka.

Odluka Vlade Republike Hrvatske stupa na snagu 14. kolovoza 2014.

Izbori će se održati u nedjelju 14. rujna 2014.

2. Rokovi teku od

15. kolovoza 2014. u 00:00 sati.

3. Prijedlozi kandidatura za izbor općinskog načelnika i zamjenika općinskog načelnika Općine Preseka, moraju prispjeti (biti zaprimljeni u) nadležnom izbornom povjerenstvu u roku od 14 dana od dana stupanja na snagu odluke o raspisivanju izbora, dakle

28. kolovoza 2014. do 24:00 sata

(članak 21. stavak 1. Zakona).

4. Nadležno izborno povjerenstvo sastavit će i u lokalnim sredstvima javnog priopćavanja i tisku, na oglasnoj ploči i internetskim stranicama jedinice objaviti zbirnu listu pravovaljanih kandidatura za općinskog načelnika i zamjenika općinskog načelnika Općine Preseka, u roku 48 sati od isteka roka za kandidiranje, dakle

30. kolovoza 2014. do 24:00 sata

(članak 26. stavak 1. Zakona).

5. Izborna promidžba počinje danom objave zbirne liste kandidatura, te traje zaključno do 24 sata prije dana održavanja izbora, dakle

12. rujna 2014. u 24:00 sata

(članak 35. stavak 1. Zakona).

6. Zabrana izborne promidžbe (izborna šutnja), kao i objavljivanje privremenih rezultata ili procjena rezultata izbora traje tijekom cijelog dana koji prethodi danu održavanja izbora kao i na dan održavanja izbora do zaključno 19:00 sati, dakle od

13. rujna 2014. u 00:00 sati do

14. rujna 2014. u 19:00 sati

(članak 35. stavak 3. Zakona).

7. Nadležno izborno povjerenstvo objavit će koja su biračka mjesta određena s naznakom koji birači imaju pravo glasovati na pojedinim biračkim mjestima, najkasnije 15 dana prije dana održavanja izbora, dakle

30. kolovoza 2014. do 24:00 sata

(članak 69. stavak 1. Zakona).

8. Političke stranke dužne su odrediti članove pojedinih biračkih odbora i dostaviti njihova imena nadležnom izbornom povjerenstvu najkasnije 12 dana prije dana održavanja izbora, dakle

1. rujna 2014. do 24:00 sata

(članak 42. stavak 6. Zakona).

Ne odrede li ih, odnosno ukoliko prijedlozi ne prispiju nadležnom izbornom povjerenstvu, nadležno izborno povjerenstvo samostalno će odrediti članove biračkih odbora.

(članak 42. stavak 6. Zakona).

9. Nadležno izborno povjerenstvo mora imenovati članove biračkih odbora najkasnije 10 dana prije dana održavanja izbora, dakle

3. rujna 2014. do 24:00 sata

(članak 44. stavak 2. Zakona).

10. Glasovanje traje neprekidno

14. rujna 2014. od 7:00 do 19:00 sati.

Biračka mjesta se zatvaraju u 19:00 sati. Biračima koji su se zatekli na biračkom mjestu omogućit će se glasovanje i nakon 19:00 sati.

(članak 74. Zakona).

11. Birački odbor mora u što kraćem roku dostaviti zapisnik o svom radu s ostalim izbornim materijalom nadležnom izbornom povjerenstvu, a najkasnije u roku 12 sati od zatvaranja biračkog mjesta, dakle

15. rujna 2014. do 7:00 sati

(članak 65. Zakona).

12. Nadležno izborno povjerenstvo utvrdit će rezultate glasovanja na biračkim mjestima na svom području najkasnije u roku 24 sata od zatvaranja biračkih mjesta, dakle

15. rujna 2014. do 19:00 sati

13. Kad nadležno izborno povjerenstvo utvrdi rezultate glasovanja bez odgode će objaviti rezultate izbora sukladno zapisnicima o radu.

(članak 86. stavak 3. Zakona).

14. Zaštita izbornog prava ostvaruje su u skladu s odredbama članaka 127. – 133. Zakona.

15. Ove Obvezatne upute objavit će se u »Narodnim novinama«, a stupaju na snagu 14. kolovoza 2014.

Klasa: 013-06/14-03/04

Urbroj: 507/11-14-1

Zagreb, 13. kolovoza 2014.

Predsjednik

Branko Hrvatin, dipl. iur., v. r.

Uputa, NN 99/2014-1964